TARYBOS SPRENDIMAS
2008 m. vasario 25 d.
iš dalies keičiantis 1980 m. gruodžio 16 d. Tarybos sprendimą, įsteigiantį Sintezės programos konsultacinį komitetą
(2008/182/Euratomas)
EUROPOS SĄJUNGOS TARYBA,
atsižvelgdama į Europos atominės energijos bendrijos steigimo sutartį, ypač į jos 7 straipsnio ketvirtą pastraipą,
atsižvelgdama į 2006 m. gruodžio 18 d. Tarybos sprendimą 2006/970/Euratomas dėl Europos atominės energijos bendrijos (Euratomas) septintosios bendrosios branduolinių tyrimų ir mokymo veiklos programos (1), kuria taip pat prisidedama prie žinių visuomenės kūrimo Europos mokslinių tyrimų erdvėje,
atsižvelgdama į 2006 m. gruodžio 19 d. Tarybos sprendimą 2006/976/Euratomas dėl specialiosios branduolinių tyrimų ir mokymo veiklos programos (2007-2011 m.) (2), ypač į jo 7 straipsnio 2 dalį, kurioje nustatyta, kad įgyvendinant specialiąją programą, Komisijai talkina konsultacinis komitetas, ir kad su sinteze susijusiems klausimams spręsti šio komiteto sudėtis ir išsamios darbo taisyklės bei taikomos procedūros yra tokios, kokios nurodytos 1980 m. gruodžio 16 d. Tarybos sprendime, įsteigiančiame Sintezės programos konsultacinį komitetą (3) (toliau, atitinkamai - 1980 m. gruodžio 16 d. Tarybos sprendimas ir CCE-FU),
atsižvelgdama į 2005 m. Stojimo aktą, ypač į jo 50 straipsnį,
atsižvelgdama į 1980 m. gruodžio 16 d. Tarybos sprendimą, ypač į jo 14 pastraipą, kuriuo nustatoma CCE-FU balsavimo sistema,
kadangi:
(1)
CCE-FU teikia nuomones balsuodamas pagal paskirstytų balsų sistemą, kai veikdamas pagal 1980 m. gruodžio 16 d. Tarybos sprendimo 5 pastraipos g punktą, nustato prioritetinius preferencinės paramos paskirstymo veiksmus.
(2)
2007 m. kovo 21 d. CCE-FU vienbalsiai rekomendavo atnaujinti paskirstytų balsų sistemą, kuri pagal 1980 m. gruodžio 16 d. Tarybos sprendimo 14 pastraipą turėtų būti taikoma komitete sprendžiant su sinteze susijusius klausimus, kad po naujųjų valstybių narių įstojimo būtų įtrauktos jų balsavimo teisės.
(3)
Atsižvelgiant į tai, kas išdėstyta pirmiau, dabar reikėtų atitinkamai pakeisti 1980 m. gruodžio 16 d. Komisijos sprendimą,
NUSPRENDĖ:
Vienintelis straipsnis
1980 m. gruodžio 16 d. Tarybos sprendimo 14 pastraipos paskutiniai du sakiniai pakeičiami šiuo tekstu:
„Nuomonės dėl 5 pastraipos g punkto priimamos taikant paskirstytų balsų sistemą:
Belgija
2
Bulgarija
2
Čekija
2
Danija
2
Vokietija
5
Estija
1
Graikija
2
Ispanija
3
Prancūzija
5
Airija
2
Italija
5
Kipras
1
Latvija
1
Lietuva
2
Liuksemburgas
1
Vengrija
2
Malta
1
Nyderlandai
2
Austrija
2
Lenkija
3
Portugalija
2
Rumunija
2
Slovėnija
1
Slovakija
2
Suomija
2
Švedija
2
Jungtinė Karalystė
5
Šveicarija
2
Iš viso
64
Kad nuomonė būtu priimta, reikiama dauguma yra 33 balsai, pateikti bent 15 delegacijų.“
Priimta Briuselyje, 2008 m. vasario 25 d.